**Մոնիկա, Հանովերի արքայադուստր, Բրունսվիք-Լյունբուրգի դքսուհի** (անգլ.՝ Countess Monika zu Solms-Laubach, ծնյալ՝ **Կոմսուհի Մոնիկա ցու Սոլմս-Լաուբախ,** օգոստոսի 8, 1929(1929-08-08) կամ օգոստոսի 8, 1924(1924-08-08), Schloss Laubach, Laubach, Գիսեն, Գիսսեն, Հեսսեն, Գերմանիա - հունիսի 4, 2015(2015-06-04)), գերմանացի ազնվականուհի և բարերար, Հանովերի արքայազն Էռնեստ Ավգուստոսի երկրորդ կինը։ Ծննդյամբ լինելով Սոլմս-Լուբախի տոհմից՝ ամուսնության բերումով դարձել է Հանովերի արքայադուստր ու Բրունսվիք-Լյունբուրգի դքսուհի։ Հիմնադրել է Լաուբախի Դոլհաուս թանգարանը։

Վաղ կյանք
---------

Կոմսուհի Մոնիկա ցու Սոլմս-Լաուբախը ծնվել է 1929 թվականի օգոստոսի 8-ին Գերմանիայի Հեսսեն նահանգի Լաուբախ քաղաքում գտնվող հմանուն ամրոցում։ Եղել է Սոլմս-Լաուբախի 9-րդ կոմս Գեորգի չորրորդ երեխան։ Նրա ընտանիքը եղել է Սոլմս-Լաուբախ նահանգի ինքնիշխան տոհմը, բայց 1806 թվականին ընդգրկվել են Հեսսենի Մեծ Դքսության մեջ[*փա՞ստ*]։ 

Կոմսուհու ծննդավայրը՝ Լաուբախ ամրոցը

Ամուսնություն
-------------

1981 թվականի հուլիսի 16-ին քաղաքացիական արարողությամբ ամուսնացել է Հանովերի արքայազն Էռնեստ Ավգուստոսի հետ։ Եկեղեցական արարողությունը տեղի է ունեցել 1981 թվականի հուլիսի 17-ին Լաուբախում։ Արքայազնի երկրորդ կինն էր․ առաջին կինը արքայադուստր Օրթրուդ Գլյուքսբուրգն էր, որը մահացել էր 1980 թվականին։ 1772 թվականին ընդունված Թագավորական ամուսնությունների ակտի համաձայն՝ նրանց ամուսնությունը պետք է հաստատվեր բրիտանական միապետի կողմից, որպեսզի Էռնեստ Օգոստոսը մնար բրիտանական գահաժառանգության իրավահաջորդության շարքում։ Եղիսաբեթ II-ը հավանություն է տվել նրանց ամուսնությանը 1981 թվականի հունիսի 10-ին։

Հետագա կյանք ու մահ
-------------------

2008 թվականի նոյեմբերին արքայադուստր Մոնիկան աճուրդի է հանել զարդերի հավաքածու, որը նախկինում պատկանել էր արքայադուստր Տիրա Դանիացուն։ Հավաքածուն, որտեղ կային սկզբնապես Ալեքսանդր III-ին, Մարիա Ֆեոդորովնային, Օլգա Ալեքսանդրովնային, Հունաստանի թագավոր Գեորգիոս I-ին ու Ալեքսանդրա Դանիացուն պատկանած զարդեր, աճուրդի հանված կայսերական նվերների ամենամեծ խմբաքանակն էր, 2004 թվականի Ֆորբս հավաքածուց հետո։ 

Լաուբախի Ավետարանական եկեղեցի
Հիմնադրել է *Princess Monika of Hanover Foundation* ֆոնդը, որի օգնությամբ 2011 թվականին ստեղծել է Լաուբախի Դոլհաուս թանգարանը։ Թանգարանում հանրությանն է ներկայացված նրա մանկության տիկնիկների տների հավաքածուն, որի կազմում ընդգրկված են 1820-1930 թվականների ընթացքում պատրաստված տիկնիկների տներ։ Թանգարանը բացվել է 2011 թվականի հոկտեմբերին։

Մահացել է 2015 թվականի հունիսի 4-ին, ամուսնու քրոջ՝ արքայադուստր Ալեքսանդրա Հանովերցու մահից երեք օր անց։ Լյութերական թաղման արարողությունը տեղի է ունեցել Լաուբախի Ավետարանական եկեղեցում հունիսի 15-ին։

Ծանոթագրություններ
------------------

1. 1 2 3 4 5 6  *Lundy D. R.* The Peerage
2. ↑  Find A Grave — 1996.
3. ↑  Opfell, Olga S. (2001 թ․ ապրիլի 15). *Royalty Who Wait: The 21 Heads of Formerly Regnant Houses of Europe*. Jefferson, North Carolina: McFarland & Company, Inc. էջ 46. ISBN 0786409010.
4. ↑  de Badts de Cugnac, Chantal. Coutant de Saisseval, Guy. *Le Petit Gotha*. Nouvelle Imprimerie Laballery, Paris 2002, pp. 58–62, 66. (French) 2-9507974-3-1
5. ↑  Leigh, N.E. (1981 թ․ հունիսի 12). «Privy Council Office». *The London Gazette*. The Stationery Office. Վերցված է 2019 թ․ փետրվարի 9-ին.
6. ↑  Warren, Simon; Weigman, Matthew (2008 թ․ հոկտեմբերի 13). «Sotheby's Announces the Sale of Imperial and Royal Presents». *Sotheby's*. Արխիվացված է օրիգինալից 2019 թ․ փետրվարի 10-ին. Վերցված է 2019 թ․ փետրվարի 9-ին.
7. 1 2  Meise, Rüdiger (2015 թ․ հունիսի 12). «Monika von Hannover ist tot». *Göttinger Tageblatt*. Madsack. Վերցված է 2019 թ․ փետրվարի 9-ին.
8. 1 2  «Laubacher trauern um "ihre Monika"». *Gießener Anzeiger*. Արխիվացված է օրիգինալից 2019 թ․ փետրվարի 10-ին. Վերցված է 2019 թ․ փետրվարի 9-ին.
9. ↑  «Laubach: Das Tor zum Vogelsberg». *Reiseziele Deutschland*. 2018 թ․ մարտի 7. Վերցված է 2019 թ․ փետրվարի 9-ին.
10. ↑  «Puppenstubenmuseum Laubach: Eröffnung mit Prinz von Preußen». *Gießener Allgemeine*. 2011 թ․ հոկտեմբերի 1. Վերցված է 2019 թ․ փետրվարի 9-ին.
11. ↑  «Faszinierende Puppenstuben: "Die Große Welt im Kleinen"». *Puppenstuben Museum*. Վերցված է 2019 թ․ փետրվարի 9-ին.
12. ↑  «Monika von Hannover: Obituary Notice». *Frankfurter Allgemeine Zeitung*. 2015 թ․ հունիսի 10. Վերցված է 2019 թ․ փետրվարի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կոմսուհի Մոնիկա ցու Սոլմս-Լաուբախ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree |
|  |
| Չափորոշչային վերահսկողություն | VIAF: 18028310 · WorldCat VIAF: 18028310 |

 |